Ferjen fikk navnet etter stedet hvor den tjenestegjort, «Finnieston», og var en uventet suksess med en kapasitet på ti hestetrukkede vegkjøretøyer eller to rad med jernbanevogner som jernbaneferge. Men det er som vegkjøretøysferge den var beste kjent blant beboere i Glasgow, med kallenavnet «The Horse Ferry» som var overført til etterfølgerne. Opptil 700 passasjerer kunne reise med ferjen, men kapasiteten var begrenset til 300 ettersom man vektlagt kjøretøysfrakt fremfor passasjerfrakt. Kapasiteten var ikke god nok over tid med en enslig ferje, så ett nytt ferjefartøy med samme konstruksjon og kapasitet ble bygd av Fleming & Ferguson fra Paisley i 1899-1900. Dermed kunne en ny ferjeforbindelse åpnes, ved å flytte den eldre ferjen til Whiteinch ett stykke vekk.